Os elefants adultos sanos no tienen depredadors naturals, pero os lions pueden cazar crías u individuos febles. Manimenos, cada vegada son mas menazaus por a intrusión y a caza por parti d'os humans. Mientres que d'antis mas bi'n heba millons, a població actual d'elefants africans s'ha desplomau entre 470.000 y 690.000 individuos, seguntes una estimación de marzo de 2007. Encara que l'elefant ye un animal protechiu en tot o mundo, con restriccions sobre a suya captura, uso domestico y o comercio en productos como o vori, a reapertura por parti d'o CITES d'a venda de catirons de vori ha resultau en una puyada d'a caza furtiva. Bell estau d'o centro d'Africa ha informau d'una cayida d'as suyas poblacions d'elefants de dica dos tercios y as poblacions de bella aria protechida se troban en periglo de desaparición. Como a caza furtiva recient ha aumentau dica un 45%, a población actual ye desconoixida (2008).